രാജ്യത്ത് ഇതുവരെയും ചെയ്തു കൊണ്ടുവന്ന വികസന പ്രവര്ത്തനങ്ങളും മനുഷ്യാവകാശ സേവനങ്ങളും തുടണം : ഇന്ത്യയോട് അപേക്ഷിച്ച് താലിബാന് ലോകത്തെ ഞെട്ടിച്ച താലിബാന്റെ ആ നീക്കം... ഇന്ത്യയോട് സഹായമഭ്യര്ത്ഥിച്ച് താലിബാന് രംഗത്തു വന്നിരിക്കുകയാണ്... അഫ്ഗാനിലെ ഭരണം പിടിക്കാനിരിക്കുന്ന താലിബാനാണ് ഇന്ത്യയുടെ സഹായം അഭ്യര്ത്ഥിച്ചത് . രാജ്യത്ത് ഇതുവരെയും ചെയ്തു കൊണ്ടുവന്ന വികസന പ്രവര്ത്തനങ്ങളും മനുഷ്യാവകാശ സേവനങ്ങളും തുടരണമെന്ന ആവശ്യമാണ് ഇപ്പോള് ഉയര്ത്തിയിരിക്കുന്നത്. ദോഹയില് രാഷ്ട്രീയ സമവായ ചര്ച്ചകള് നടക്കുന്നുണ്ട്. ഈ അവസരത്തിലായിരുന്നു ഇന്ത്യയുടെ പ്രധാന്യം താലിബാന് നേതാക്കള് ചൂണ്ടിക്കാട്ടിയത്. എന്നാല് വൈദേശിക സൈനിക ശക്തികള്ക്കൊപ്പം നില്ക്കരുതെന്ന അഭ്യര്ത്ഥനയും താലിബാന് നടത്തി എന്നത് ശ്രദ്ധേയമായ കാര്യമാണ്. താലിബാന്റെ വക്താവ് സുഹൈല് ഷഹീനാണ് യോഗത്തിലെ തീരുമാനം അറിയിച്ചിരിക്കുന്നത്. അഫ്ഗാനിലെ വികസന പ്രവര്ത്തനത്തില് അഭിനന്ദനാര്ഹമായ പ്രവര്ത്തനങ്ങളാണ് ഇന്ത്യ ഇതുവരെ നടത്തിയതെന്ന കാര്യം അവര് ചൂണ്ടിക്കാട്ടി. ജലസേചനത്തിനായി സല്മാ ഡാം, റോഡുകള്, മറ്റ് അനുബന്ധപ്രവര്ത്തനങ്ങളെല്ലാം ഇന്ത്യയുടെ സഹായത്താലാണ് നടന്നത് എന്ന കാര്യം അവര് വെളിപ്പെടുത്തുകയുണ്ടായി. ഇത്തരം എല്ലാ സഹായങ്ങളും തുടര്ന്നും പ്രതീക്ഷിക്കുന്നുവെന്ന പ്രതീക്ഷയും താലിബാന് മുന്നോട്ടുവെച്ചിട്ടുണ്ട്. എന്നാല് അഫ്ഗാനിലെ സൈനിക വിഷയത്തില് ഇന്ത്യയുടെ ഇടപെടല് പ്രതീക്ഷിക്കുന്നില്ല എന്ന പ്രതികരണം അവര് നടത്തി. അത് ഇരുരാജ്യങ്ങളുമായുള്ള ദീര്ഘകാലത്തെ ബന്ധം തകരാന് ഇടയാക്കുമെന്നാണ് . സുഹൈല് ഷഹീന് തുറന്നടിച്ചിരിക്കുന്നത്. അഫ്ഗാന് ഭരണകൂടത്തോടും അമേരിക്കയുടെ സൈനിക നീക്കത്തോടുമുള്ള കടുത്ത വെറുപ്പും എതിര്പ്പും താലിബാന് വ്യക്തമായി പ്രകടമാക്കുന്നുണ്ട്. അതിന്റെ പ്രതിഫലനമാണ് ആക്രമണങ്ങളിലൂടെ തെളിയുന്നത്.ഭീകരര് ഭരണകൂടത്തേയും അമേരിക്കയേയും പിന്തുണക്കുന്ന എല്ലാവരേയും കൊല്ലുകയാണ് എന്നത് ഭയാനകമായ കാര്യമാണ് .താലിബാന് ഒരു ഉറപ്പുനല്കുന്നത് ശ്രദ്ധേയമാണ്. ഇന്ത്യന് പൗരന്മാര്ക്ക് ഒരു തരത്തിലുള്ള ബുദ്ധിമുട്ടുകളും ഉണ്ടാക്കില്ലെന്ന ഉറപ്പാണ് നല്കുന്നത് . എംബസികളും സുരക്ഷിതമായിരിക്കുമെന്നും അവര് പറയുന്നു . ഭരണമാറ്റം സുതാര്യമായി നടത്താനുള്ള ശ്രമവും ശക്തമാക്കുന്നുണ്ട് . ഇന്ത്യന് മതന്യൂനപക്ഷങ്ങളായ ഹിന്ദുക്കളും സിഖുകാരും അഫ്ഗാനില് താലിബാന് ഭരണത്തിലും സുരക്ഷിതരായിരിക്കുമെന്നും സുഹൈല് ഷഹീന് പറഞ്ഞു.